
     О К Р Ъ Ж Е Н    С Ъ Д – К Ъ Р Д Ж А Л И


гр. Кърджали, бул. “Беломорски” № 48, тел. +359361 62703, факс: + 359361 62708; e-mail: okrsad_kj@mail.bg
З А П О В Е Д

№ 403
гр. Кърджали, 02.10.2026 г.

Относно: Обявяване и провеждане на конкурс за назначаване на съдебен служител на длъжността „Съдебен деловодител” в Окръжен съд – Кърджали - 1 (една) свободна щатна бройка при условията на чл. 67, ал. 1, т. 1 от Кодекса на труда
На основание чл. 343, ал. 1 от Закона за съдебната власт (ЗСВ), чл. 135 – чл. 145 от Правилника за администрацията в съдилищата (ПАС) и в съответствие с чл. 89 – чл. 96 от Кодекса на труда (КТ),

З А П О В Я Д В А М:

І. ОБЯВЯВАМ конкурс за назначаване на съдебен служител на длъжността „Съдебен деловодител” в Окръжен съд – Кърджали при условията на чл. 67, ал. 1, т. 1 КТ – 1 (една) свободна щатна бройка.

ІІ. ОПИСАНИЕ НА ДЛЪЖНОСТТА: 
Образува и обработва първоинстанционни и второинстанционни дела, прилага и докладва новопостъпили документи, подрежда и номерира документите към делата, подготвя ги за доклад, изпълнява указанията на председателя на съда, на председателя на състава по делото и на съдията-докладчик, изготвя списъци на призованите за първо по делото заседание, организира подреждането на делата в деловодството, извършва вписвания в деловодните книги, предоставя справки по делата и др.
ІІІ. МИНИМАЛНИ ИЗИСКВАНИЯ, ПРЕДВИДЕНИ В НОРМАТИВНИТЕ АКТОВЕ, ЗА ЗАЕМАНЕ НА ДЛЪЖНОСТТА:

За длъжността „Съдебен деловодител” може да бъде назначено лице, което: 

· е пълнолетен български гражданин;

· има завършено средно образование;

· притежава необходимите нравствени и професионални качества;

· не е поставено под запрещение;

· не е осъждано за умишлено престъпление от общ характер;

· не е лишено по съответен ред от правото да заема определена длъжност;

· не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително;

· не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

· не е народен представител;

· не е съветник в общински съвет;

· не заема ръководна или контролна длъжност на национално равнище в политическа партия;

· не работи по трудово правоотношение при друг работодател, освен като преподавател във висше училище;

· не е адвокат, нотариус, частен съдебен изпълнител и не упражнява друга свободна професия;

· отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността
ІV. СПЕЦИФИЧНИ ИЗИСКВАНИЯ ЗА ЗАЕМАНЕ НА ДЛЪЖНОСТТА, ОПРЕДЕЛЕНИ ОТ РАБОТОДАТЕЛЯ:
1. Отлични умения и познания по общи деловодни техники, работа със стандартно офис оборудване, отлични познания по стилистика, правопис, граматика и пунктуация; водене на служебна кореспонденция.

2. Отлични познания по Закона за съдебната власт в частта за съдебната администрация, Правилника за администрацията в съдилищата (ПАС)  и изискванията на процесуалните закони – ГПК и НПК в частта, свързани с изпълнение на служебните задължения.

3. Да притежава лични делови качества – оперативност, комуникативност, инициативност и способност за работа в екип.
V. ВЪЗНАГРАЖДЕНИЕ И РАНГ: възнаграждение в размер от 762 евро до 953 евро и V ранг. 
VІ. НЕОБХОДИМИ ДОКУМЕНТИ ЗА УЧАСТИЕ В КОНКУРСА:


1. писмено заявление (по образец);

2. изрично пълномощно за подаване на документите (когато документите се подават от пълномощник) – в оригинал;


3. автобиография  по утвърден европейски стандарт, саморъчно подписана от кандидата;


4. диплома за завършено средно образование – нотариално заверено копие;


5. мотивационно писмо;

6. лична карта – саморъчно заверено копие;


7. документ, удостоверяващ професионален опит (трудова и/или осигурителна книжка) – саморъчно заверено копие;

8. декларация по чл. 141, ал. 2, т. 1 ПАС (по образец);


9. декларация във вр. с чл. 137, ал. 1 от ПАС за липса на обстоятелства по чл. 107а, ал. 1 от КТ (по образец);


10. медицинско свидетелство за работа, както и медицинско удостоверение, че лицето не се води на учет в психиатрично заведение и не страда от психични заболявания – в оригинал;


11. декларация-съгласие за обработка на лични данни, съгласно Регламент (ЕС)2016/679 (по образец);

12.
документи, представени по желание за придобити други квалификации, за владеене на чужд език, препоръки от предишни работодатели и др. – саморъчно заверени копия, с изключение на препоръки от предишни работодатели, които се представят в оригинал.
VІІ. НАЧИН НА ПРОВЕЖДАНЕ НА КОНКУРСА: 

1. Конкурсът се провежда от комисия, чийто брой и членове се определят с отделна заповед на административния ръководител – председател на Окръжен съд – Кърджали. Комисията заседава в пълния си състав и взема решения с обикновено мнозинство. За всяко заседание се води протокол, който се подписва от всички членове на комисията. 
2. Конкурсът се провежда на три етапа, както следва:

· Първи етап – допускане по документи; 
· Втори етап – практически изпит;
· Трети етап – събеседване.
2.1. Първи етап:

Дейност на конкурсната комисия по допускане до участие в конкурса на подалите заявление кандидати:

2.1.1. Конкурсната комисия провежда заседание не по-късно от 7 дни след изтичане на срока за подаване на заявленията за участие в конкурса, в което разглежда всяко постъпило заявление, като преценява дали то е подадено в срок, дали са представени всички документи по т. VІ от заповедта и дали те удостоверяват изпълнението на минималните и специфичните изисквания, предвидени в обявата за заемане на длъжността.
2.1.2. Съдимостта на подалите заявления кандидати се установява от конкурсната комисия по служебен път.
2.1.3. До участие в конкурса се допускат единствено кандидатите, които напълно отговарят на посочените в обявата изисквания. 
2.1.4. Решението на комисията относно допускането до конкурса се оформя в протокол и се изготвят списък на допуснатите и списък на недопуснатите кандидати, които се подписват от комисията.
2.1.5. В Списъка на допуснатите кандидати се посочват и датата, началният час и мястото на провеждане на втори етап от конкурса. 
Датата на провеждане на конкурса не може да бъде по-рано от 14 дни от изнасянето на списъка.
2.1.6. В Списъка на недопуснатите до конкурса кандидати се посочват основанията за недопускането им.

2.1.7. Списъците на допуснатите и недопуснатите кандидати се поставят на таблото за обяви в централното фоайе на първия етаж в сградата на Окръжен съд – Кърджали, бул. „Беломорски” № 48, и се публикуват на интернет страницата на съда не по-късно от 7 дни след изтичане на срока за подаване на заявленията за участие в конкурса. 
Действията по предходното изречение се извършват едновременно – в един и същи ден, респ. на една и съща дата, с оглед спазване преклузивния срок за обжалване от недопуснатите кандидати.
2.1.8. Недопуснатите кандидати могат да подадат жалба до административния ръководител – председател на Окръжен съд – Кърджали в 7-дневен срок от обявяване на списъците на таблото за обяви в централното фоайе на първия етаж в сградата на Окръжен съд – Кърджали, бул. „Беломорски” № 48 и на интернет страницата на съда. 
Жалбата се подава в Окръжен съд – Кърджали, бул. „Беломорски” № 48, ет. ІІІ, стая № 27 – „Деловодство”. 
Административният ръководител на съда се произнася окончателно в 3-дневен срок, като жалбата не спира конкурсната процедура.
2.1.9. Конкурсът се провежда по обявения ред и когато допуснатият кандидат е само един.
2.1.10. Когато няма допуснати кандидати, председателят на съда прекратява конкурсната процедура с писмена заповед. 

2.2. Втори етап – практически изпит

Начин на провеждане:
2.2.1. Във втория етап участват само кандидатите от списъка на допуснатите кандидати по т. 2.1.5. на раздел VІІ. 

2.2.2. Датата, часът и мястото на провеждане на този етап се обявяват от комисията едновременно със списъка на допуснатите до участие в конкурса кандидати по т. 2.1.5. на раздел VІІ. 
2.2.3. При втори етап на конкурса се извършва диктовка на текст, представляващ писмо – служебна кореспонденция с последващо оформяне като такъв вид документ чрез редактиране и форматиране на текста; съхранение на файла и разпечатване на писмената работа. 
2.2.4. Членовете на комисията оценяват кандидатите с оценки по шестобалната система. Крайната оценка от този етап представлява средноаритметичната стойност от индивидуалните оценки, поставени от всеки член на комисията. 
2.2.5. В трети етап се допускат само кандидатите, получили оценка по-голяма от 4,00. В случай, че има кандидати с еднакви оценки, те всички се допускат до трети етап. Решението на комисията относно допускането до трети етап се оформя в протокол и се изготвя списък на допуснатите до трети етап от конкурса кандидати.
3. Трети етап – събеседване 

Начин на провеждане:
3.1. С всеки от кандидатите, допуснати до трети етап от конкурса се провежда събеседване, което има за цел проверка на теоретичните познания по ЗСВ в частта за съдебната администрация, Правилника за администрацията в съдилищата (ПАС) и изискванията на процесуалните закони – ГПК и НПК в частта, свързани с изпълнение на служебните задължения.
3.2. При събеседването комисията оценява участниците по шестобалната система. Крайната оценка от този етап представлява средноаритметичната стойност от индивидуалните оценки, поставени от всеки член на комисията. 
4. Класиране

4.1. Крайната оценка на кандидатите представлява средноаритметичен сбор от получените оценки от втори и трети етапи. 
4.2. Класирането се извършва в низходящ ред съобразно получената от кандидата крайна оценка.

4.3. За резултатите от класирането на кандидатите комисията съставя протокол, който се поставя на таблото за обяви в централното фоайе на първия етаж в сградата на Окръжен съд – Кърджали, бул. „Беломорски” № 48, публикува се на интернет страницата на Окръжен съд – Кърджали https://kardzhali-os.justice.bg/bg/news3 и се съобщава на участниците в него в 3-дневен срок от провеждането му. 

4.4. С класирания на първо място кандидат се сключва трудов договор и му се връчва длъжностна характеристика по чл. 145 ПАС, във връзка с чл. 107 КТ. При възникване на трудово правоотношение, служителят подписва декларации за обстоятелствата по чл. 340а ЗСВ, чл. 107а, ал. 1  КТ и по чл. 107а, ал. 5, във вр. с чл. 35, ал. 1, т. 1 и т. 2 ЗПКОНПИ. 

Лицето е длъжно да постъпи на работа в двуседмичен срок от обявяване на резултатите. Ако лицето не постъпи на работа в посочения срок, трудово правоотношение възниква със следващия класиран кандидат.
VІІІ. ПОДАВАНЕ НА ДОКУМЕНТИ ОТ КАНДИДАТИТЕ: 
1.  Място за подаване на документите: Окръжен съд – Кърджали, бул. „Беломорски” № 48, ет. ІІІ, стая № 35 – служител „Човешки ресурси”.
2. Срок за подаване на документите: Кандидатите подават документите в едномесечен срок от датата на публикуване на обявлението за конкурса в един национален ежедневник, в рамките на работното време: от 9,00 ч. до 17,00 ч., включително в последния ден от посочения срок. 
В случай, че последният ден от срока е неприсъствен, срокът изтича в първия следващ присъствен ден. 

3.   Образците на изискуемите документи: 
· Заявление за участие в конкурса, Декларация по чл. 137, ал. 1 ПАС и Декларация по чл. 141, ал. 2, т. 1 ПАС, кандидатите могат да получат от служителя „Човешки ресурси” в Окръжен съд – Кърджали, бул. „Беломорски” № 48, ет. ІІІ, стая № 35 или да бъдат изтеглени от интернет страницата на съда: https://kardzhali-os.justice.bg/bg/news3.
· Длъжностната характеристика за длъжността „Съдебен деловодител” е на разположение на кандидатите при служителя „Човешки ресурси” в Окръжен съд – Кърджали, бул. „Беломорски” № 48, ет. ІІІ, стая № 35, както и на интернет страницата на съда: https://kardzhali-os.justice.bg/bg/news3, за предварително запознаване с нея.

4. Начин на подаване на документите: Кандидатите подават документите лично или чрез пълномощник в Окръжен съд – Кърджали, бул. „Беломорски” № 48, ет. ІІІ, стая № 35 – служител „Човешки ресурси”.

· Копията на представените документи по Раздел VІ – т. 6, т. 7 и т. 12 (с изключение на препоръки от бивши работодатели) следва да бъдат саморъчно заверени от кандидата с текст: „Вярно с оригинала” и подпис.
· При подаването, документите следва да бъдат комплектовани в посочената в Раздел VІ - т. 1 – т. 12 от заповедта последователност, ведно с опис на представените документи.
ІХ. ДА СЕ ПУБЛИКУВА обява за конкурса в един централен ежедневник, както и обявление на интернет страницата на Окръжен съд – Кърджали https://kardzhali-os.justice.bg/bg/news3, коeто да се постави и на таблото за обяви в централното фоайе на първия етаж в сградата на Окръжен съд – Кърджали, бул. „Беломорски” № 48. 

ОБЯВЛЕНИЕТО следва да съдържа всички данни от заповедта по Раздел І – Раздел VІІІ.
ВЪЗЛАГАМ организацията по провеждането на конкурса на съдебния администратор при Окръжен съд – Кърджали, а провеждането на конкурса – на конкурсната комисия.

Копие от заповедта да се връчи на отговорните лица, за сведение и изпълнение.
ВЕСЕЛИНА КАШИКОВА       

